CELEX: 62018CN0196
Language: sk
Date: 2018-03-19 00:00:00
Title: Vec C-196/18: Návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) (Portugalsko) 19. marca 2018 – Raúl Vítor Soares de Sousa/Autoridade Tributária e Aduaneira

4.6.2018   
            
            
               SK
            
            
               Úradný vestník Európskej únie
            
            
               C 190/11
            
         Návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) (Portugalsko) 19. marca 2018 – Raúl Vítor Soares de Sousa/Autoridade Tributária e Aduaneira
   (Vec C-196/18)
   (2018/C 190/14)
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Arbitral Tributário (Centro de Arbitragem Administrativa – CAAD)
   
      Účastníci konania pred vnútroštátnym súdom
   
   
      Žalobca: Raúl Vítor Soares de Sousa
   
      Žalovaný: Autoridade Tributária e Aduaneira
   
      Prejudiciálna otázka
   
   Je v rozpore s právom Európskej únie, najmä s článkom 110 ZFEÚ, daňový predpis, akým je článok 2 ods. 1 písm. a) a b) Código do Imposto Único de Circulação, ktorý zdaňuje motorové vozidlá rovnakej značky, rovnakého modelu rovnakého druhu spaľovania a rovnakého veku vyššou daňou z dôvodu, že boli pôvodne registrované v iných členských štátoch?